PATVIRTINTA

Anykščių Jono Biliūno gimnazijos

direktoriaus 2017 m. vasario 28 d.

įsakymu Nr. V-29

**ANYKŠČIŲ JONO BILIŪNO GIMNAZIJA**

**(Kodas 190046685)**

**KLASIŲ AUKLĖTOJO (KURATORIAUS) PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Klasių auklėtojo (kuratoriaus) pareigybė yra priskiriama pareigybių, kurioms būtinas ne žemesnis kaip aukštasis išsilavinimas, grupei.
2. Pareigybės lygis: klasių auklėtojas (kuratorius) priskiriamas A lygio pareigybei.
3. Pareigybės paskirtis: puoselėti mokinių vertybines, demokratines ir pilietines nuostatas, komunikacinius gebėjimus, informacinę kultūrą ir gebėjimą savarankiškai kurti savo gyvenimą, atsižvelgiant į mokinio siekius, polinkius ir gebėjimus, sudaryti jam galimybes įgyti reikiamų kompetencijų, karjeros ir profesijos planavimo pagrindų.
4. Pavaldumas: klasių auklėtojas (kuratorius)pavaldus direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Klasių auklėtojo (kuratorius) kvalifikaciniai reikalavimai turi atitikti Lietuvos Respublikos švietimo įstatyme (patvirtintame Lietuvos Respublikos Seimo 2013 m. spalio 15 d., Nr. I-1489) mokytojams numatytus reikalavimus.
2. Klasių auklėtojas (kuratorius) turi žinoti ir išmanyti:
   1. naudotis informacinėmis technologijomis;
   2. lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
   3. pagal kompetenciją taikyti savo darbe ugdymą reglamentuojančius teisės aktus;
   4. savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;
   5. kaupti, sisteminti, apibendrinti informaciją ir rengti išvadas.
3. Klasių auklėtojas (kuratorius) privalo vadovautis:
   1. Lietuvos Respublikos įstatymais ir poįstatyminiais aktais;
   2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
   3. darbo tvarkos taisyklėmis;
   4. darbo sutartimi;
   5. šiuo pareigybės aprašymu;
   6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Klasių auklėtojas (kuratorius) vykdo šias funkcijas:
   1. telkia klasėje dirbančius mokytojus ir kitus specialistus, tėvus (globėjus, rūpintojus) gimnazijos ugdymo tikslams įgyvendinti;
   2. teikia mokiniams ir jų tėvams (globėjams, rūpintojams) išsamią informaciją apie gimnazijos siūlomas ugdymo programas, galimas pasirinkti ugdymo(-si) kryptis, egzaminus, sąsajas su stojimo į profesines ir aukštąsias mokyklas sąlygomis ir kitais klausimais;
   3. telkti gimnazijos specialistus, tėvus (globėjus, rūpintojus) padėti mokiniams pasirinkti mokymosi kryptį, susieti ją su savo ateities veikla;
   4. bendromis gimnazijos ir šeimos pastangomis organizuoja ugdymą karjerai;
   5. informuoja mokinius apie ugdymo karjerai galimybes;
   6. domisi ir rūpinasi mokinių sveikata, jų sauga, vykdo rūkymo, narkomanijos ir kitų kvaišalų prevenciją;
   7. bendrauja su auklėtiniu ir jo šeima, informuoja tėvus (globėjus, rūpintojus) apie auklėtiniui iškylančias mokymosi, bendravimo, elgesio problemas, ugdymo(-si) rezultatus;
   8. suteikia arba inicijuoja reikiamą pagalbą auklėtiniams mokymosi sunkumų, smurto, prievartos, patyčių, išnaudojimo ar kitais ekstremaliais atvejais, pasitelkęs gimnazijos direktorių, mokytojus, specialistus, tėvus (globėjus, rūpintojus), Vaiko teisių apsaugos skyrių, socialinės rūpybos tarnybų, visuomeninių organizacijų bei kitų institucijų darbuotojus ir specialistus;
   9. inicijuoja ir remia mokinių savivaldą klasėje, gimnazijoje, tvirtina demokratiškus bendravimo principus, aktyvią pilietinę poziciją;
   10. suteikia auklėtiniui reikiamą pagalbą pastebėjęs, kad jo atžvilgiu taikomas smurtas, prievarta, patyčios, seksualinis ar kitokio pobūdžio išnaudojimas, ir apie tai informuoja gimnazijos direktorių bei Vaiko teisių apsaugos skyrių;
   11. tvarko klasės elektroninį dienyną vadovaudamasis Anykščių Jono Biliūno gimnazijos elektroninio dienyno tvarkymo nuostatais;
   12. formuoja elektroninio dienyno ataskaitas pagal poreikius;
   13. rengia klasių auklėtojo (kuratoriaus) darbo planą ir teikia jį derinti direktoriaus pavaduotojui ugdymui;
   14. stebi, kontroliuoja auklėtinių lankomumą, vadovaudamasis mokinių pamokų lankomumo apskaitos ir nelankymo prevencijos tvarkos aprašu, su juo mokslo metų pradžioje pasirašytinai supažindina auklėtinius;
   15. supažindina auklėtinius su Anykščių Jono Biliūno gimnazijos darbo tvarkos taisyklių skyriumi, skirtu mokiniams;
   16. informuoja neturinčius galimybės naudotis internetu auklėtinių tėvus apie mokinio ugdymo rezultatus (kas mėnesį spausdina mokinio pažangumo ir lankomumo ataskaitas ir atiduoda jas tėvams (globėjams, rūpintojams));
   17. bendradarbiauja su auklėtinių tėvais (globėjais, rūpintojais), organizuoja savo klasių mokinių tėvų susirinkimus, pagal poreikį lanko mokinius namuose; domisi auklėtinių gyvenimo sąlygomis ir informuoja socialinį pedagogą apie socialiai remtiniems mokiniams reikalingą paramą;
   18. organizuoja mokinių dalyvavimą gimnazijos popamokinėje veikloje, renginiuose;
   19. apie nesimokančius, nedrausmingus, blogai lankančius mokinius informuoja jų tėvus (globėjus, rūpintojus), socialinį pedagogą ir Vaiko gerovės komisiją. Po Mokytojų tarybos posėdžio klasių auklėtojas (kuratorius) supažindina tėvus (globėjus, rūpintojus) su trimestro arba metiniais ugdymo rezultatais. Jei mokinys paliktas kartoti ugdymo programą arba jam skirti papildomi darbai, arba su juo nutraukiama mokymosi sutartis, apie tai klasių auklėtojas (kuratorius) per 3 dienas po Mokytojų tarybos posėdžio supažindina mokinius ir jų tėvus (globėjus, rūpintojus);
   20. jei auklėtinis išvyksta iš gimnazijos, klasių auklėtojas (kuratorius):
       1. turi įpareigoti auklėtinį grąžinti visus turėtus vadovėlius ir kitas mokymosi priemones mokytojams ir atnešti atsiskaitymo lapelį su mokytojų parašais klasių auklėtojui (kuratoriui);
       2. pateikti raštinės administratoriui mokymosi įvertinimus pažymai ar mokymosi pasiekimų pažymėjimui išrašyti;
       3. pasibaigus mokslo metams, sutvarkyti elektroninį dienyną,

8.22. domisi ir stebi kiekvieno mokinio sveikatą, esant reikalui, apie tai informuoja toje klasėje dirbančius mokytojus;

8.23. užtikrina mokinių saugumą vadovaudamasis smurto ir patyčių prevencijos ir intervencijos tvarkos aprašu;

8.24. nedelsdamas informuoja gimnazijos socialinį pedagogą, Vaiko gerovės komisiją, administraciją apie mokinį, patyrusį smurtą ir patyčias;

8.25. organizuoja ekskursijas, žygius, talkas ir kt.

**IV SKYRIUS**

**MOKINIŲ SAUGUMO UŽTIKRINIMAS**

1. Klasių auklėtojas (kuratorius), įtaręs ar pastebėjęs žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
   3. raštu informuoja pagal gimnazijoje patvirtintą Smurto ir patyčių prevencijos ir intervencijos vykdymo tvarkos aprašą apie įtariamas ar įvykusias patyčias;
   4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Klasių auklėtojas (kuratorius), įtaręs ar pastebėjęs patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar gimnazijos darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   4. raštu informuoja pagal gimnazijoje patvirtintą Smurto ir patyčių prevencijos ir intervencijos vykdymo tvarkos aprašą apie patyčias kibernetinėje erdvėje ir pateikia įrodymus (išsaugotą informaciją);
   5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

1. Klasių auklėtojas (kuratorius) atsako už:
   1. Lietuvos Respublikos įstatymų, kitų teisės aktų, gimnazijos nuostatų, darbo tvarkos taisyklių, mokytojo etikos normų laikymąsi;
   2. priskirtų funkcijų, direktoriaus pavaduotojo ugdymui pavedimų tinkamą vykdymą;
   3. asmens duomenų apsaugos teisės aktų nustatyta tvarka užtikrinimą.
2. Klasių auklėtojas (kuratorius) už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
3. Klasių auklėtojas (kuratorius) už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_